《送刘御史按淮扬诸郡》
明代·何景明

台臣令按地，圣祖旧开疆。白云万里来，千载还帝乡。

伊昔草昧初，血战尘茫茫。一马渡天堑，六龙飞淮扬。

尧阶起三尺，禹迹遗八荒。江海控形劫，邦家存纪纲。

遐哉百年馀，世变隳其常。城社穴孤鼠，当途走豺狼。

君埋都亭轮，再睹司隶章。述职属兹岁，巡狩代我王。

泛舟淮泗急，褰幕风日凉。鹰隼在寥阔，一击乘秋霜。

作者简介：何景明（1483～1521）字仲默，号白坡，又号大复山人，信阳浉河区人。明弘治十五年(1502)进士，授中书舍人。正德初，宦官刘瑾擅权，何景明谢病归。刘瑾诛，官复原职。官至陕西提学副使。为“前七子”之一，与李梦阳并称文坛领袖。其诗取法汉唐，一些诗作颇有现实内容。有《大复集》。